Conceptualising Sustainability in the Fintech Sector
Authors:   , Varga Dávid 
Published: November 2023

A szakirodalom elemzése rámutatott arra, hogy bár a vállalatok és a bankok a fenntartható fejlődés támogatásában játszott szerepéről nagy tudásanyag érhető el, ilyen mérvű tudás még nem érhető el a Fintech vállalatok vonatkozásában. A kutatás célja, hogy kitöltse az aktuális szakirodalomban fennálló rést, amely nem ad választ arra, hogy a Fintech vállalatok miként veszik figyelembe a tevékenységeik, termékeik és szolgáltatásaik környezeti és társadalmi vonatkozásait. Két fő kutatási kérdés fogalmazódott meg a szakirodalom vizsgálata alapján: ● 1. kutatási kérdés: Miként jelenik meg a hármas eredménykritérium elmélete a Fintech vállalatok tevékenységeiben (közvetlen hatás), valamint a termékeikben és szolgáltatásaikban (közvetett hatás)? ● 2. kutatási kérdés: Mi motiválja és mi korlátozza a Fintech vállalatokat abban, hogy a hármas eredménykritériumot alkalmazzák tevékenységeikben, valamint a termék- és szolgáltatásfejlesztésben? A kutatás 15 fős elemszámú nemzetközi mintára épült, és különböző területen működő és eltérő méretű Fintech vállalatokat is tartalmazott. A kutatás sikeresen megválaszolta mindkét kutatási kérdést. ● A kutatási eredmények a Fintech vállalatok hármas eredménykritérium-fogalomtérképében egyesíthetők. A fogalomtérkép a Fintech vállalatok TBL hatásának főbb építőelemeit jeleníti meg, többek között a közvetlen és közvetett gazdasági, társadalmi és környezeti hatást, a működést, a termékeket és szolgáltatásokat, azok fejlesztését, és a fő motiváló tényezőket, beleértve ebbe a közreműködőket, a globális eseményeket és a technológiát. A fogalomtérkép a kutatási eredmények holisztikus szemléltetése, amely további kutatókat támogathat abban, hogy formális elméleteket hozzanak létre a Fintech vállalatok TBL hatásáról. ● A fogalomtérkép révén a kutatók elsőként férhetnek hozzá egy átfogó térképhez, amely sokféle, globális, eltérő földrajzi elhelyezkedésű Fintech vállalat válaszai alapján jött létre. A Fintech vállalatok hármas eredménykritérium-fogalomtérképe lehetővé teszi, hogy a jövőbeni tanulmányok stratégiailag meghatározott irányokra fókuszáljanak a Fintech vállalatokról és azok TBL hatásáról szóló kutatásokban. ● A Fintech vállalatok hármas eredménykritérium-fogalomtérképe a Fintech vállalatok és a tradicionális bankok értékes eszköze lehet. A vállalatok a fogalomtérkép segítségével elemezhetik TBL hatásukat az építőelemek alapján. Ilyen értelemben a fogalomtérkép egy olyan vászonként is tekinthető, amely a Fintech vállalatok elsődleges építőelemeit mutatja be az SD perspektívájából. ● A fogalomtérkép építőelemei három fő csoportra oszthatók: 1) belső tényezők, 2) külső tényezők 3) gazdasági, társadalmi és környezeti hatások. Belső tényezők azok, amelyeket kizárólag a Fintech vállalatok kezelhetnek. Ide tartoznak a belső közreműködők, a vállalati működés, a termék- és szolgáltatásfejlesztés, valamint a termékek és szolgáltatások. A külső tényezők azok a motiváló tényezők, amelyek a Fintech vállalatok irányítását befolyásolják. A Fintech vállalatok nem maradhatnak fenn hosszú ideig, ha nem találják meg a megfelelő egyensúlyt a belső és külső hatások között. A külső tényezők közé sorolhatók a külső közreműködők, a globális események és a technológia. ● A Fintech vállalatok hármas eredménykritérium-fogalomtérképe alapul szolgálhat a Fintech vállalatok TBL hatásának elméleti és gyakorlati megközelítései számára. A Fintech vállalatok a fogalomtérkép segítségével értékelhetik és fejleszthetik belső működésüket és termék- és szolgáltatásfejlesztésüket, miközben a külső közreműködők, például a szabályozók, a fogalomtérképpel innovációt és TBL-t serkentő szabályozást alkothatnak a Fintech vállalatok részére.